IN THE TONGOA SHEPHERDS ISLAND COURT
OF THE REPUBLIC OF VANUATU
------------------------------------------------
(Civil Jurisdiction)

Civil Case No. 22/595 IC/CIVIL

BETWEEN:	JIMMY PAKOA
Claimant

AND:	ALEX GRAHAM
Defendant
			
Jastices:  James Manasakau
	     Esly Pakoa
	    James Willie

Clerk:	Joel Jacob

Date of Hearing: 7th September 2022

Venue: Morua Court House			           

MATTER: CLAIM FOR COMPENSATION

JUDGMENT

Jimmy Pakoa hemi putum kleim akensem Defendant from hemi ting se pig blong defendant nao oli ko insaet long yard blong buluk blong hem mo oli digim nokud graon mo damagem ol grass we buluk blong hem oli stap kakae. Iwantem se kot imas panisim Alex Graham from ol damages we pig blong hem ikosem.

Issue:
Itur se pig ia hemi blong Alex Graham?
Itru se pig hemi kosem damage long yard blong Jimmy Pakoa? 

Taem claimant hemi brief long issue ia, hemi talemaot se ino fes taem ia we ol pig ia oli stap kam destroy long yard. Oli digim graon mo damagem ol grass we buluk blong hem istap kakae long hem insaet long yard. Fualp time finis we ol pig ia oli stap kam insaet long yard blong hem.

Long narasaet storian, defendant tu hemi talemaot se ol pig blong hem oli stap lus mo ino save se who nao istap kilim olketa. Hemi talemaot se oli bing lus 3 taem nao mo namba 4 taem blong hem ijes faenemaot se man ia Jimmy Pakoa ikilim pig ia long namba 4 raon ia. Hemi koet mo confirmem long kot ia se itru, pig ia hemi pig blong hem we boy blong hem ijes ko faenemaot long aos blong Claimant we oli stap ready blong kukum.

Applyem custom fasin ikam long kaen issue olsem:

•	Pig imas stap oltaem insaet long yard
•	Defendant yu mas putum pig blong yu insaed long fenis
•	Claimant taem yu kilim pig finis, yu mas spletem long half, kivim wansaet long defendant
•	Defendant yu mas mekem kud fenis blong pig blong yu
•	Claimant yu mas mekem kud fenis blong buluk blong yu

Order

1.	Tuketa party imas sekan long 1,000vt each blong mekem kud family relationship.
2.	Alex Graham yu mas kivim 2,000vt long Jimmy Pakoa from damage we pig blong yu hemi kosem long yard blong hem.
3.	Yu we yu no klad long decision ia, yu kat 21 day blong apil stat today iko.

	Dated long Morua Kot Aos, Tongoa Island this 7th September 2022.

BY THE COURT

James Manasakau

Esly Pakoa

James Willie